CELEX: 62014TB0585
Language: ro
Date: 2015-09-14 00:00:00
Title: Cauza T-585/14: Ordonanța Tribunalului din 14 septembrie 2015 – Slovenia/Comisia („Acțiune în anulare — Resurse proprii ale Uniunii — Responsabilitate financiară a statelor membre — Obligația de a plăti Comisiei valoarea corespunzătoare unei pierderi de resurse proprii — Scrisoare a Comisiei — Act care nu este supus căilor de atac — Inadmisibilitate”)

16.11.2015   
            
            
               RO
            
            
               Jurnalul Oficial al Uniunii Europene
            
            
               C 381/32
            
         Ordonanța Tribunalului din 14 septembrie 2015 – Slovenia/Comisia
   (Cauza T-585/14) (1)
   
   ((„Acțiune în anulare - Resurse proprii ale Uniunii - Responsabilitate financiară a statelor membre - Obligația de a plăti Comisiei valoarea corespunzătoare unei pierderi de resurse proprii - Scrisoare a Comisiei - Act care nu este supus căilor de atac - Inadmisibilitate”))
   (2015/C 381/35)
   Limba de procedură: slovena
   
      Părțile
   
   
      Reclamantă: Republica Slovenia (reprezentant: L. Bembič, agent)
   
      Pârâtă: Comisia Europeană (reprezentanți: P. Ondrůšek, M. Wasmeier și M. Žebre, agenți)
   
      Obiectul
   
   Cerere de anulare a pretinsei decizii a Direcției Generale Buget a Comisiei cuprinse în scrisoarea BUDG/B/03MV D (2014) 1782918 din 2 iunie 2014, prin care aceasta din urmă ar fi constatat, pe de o parte, că Republica Slovenia ar fi responsabilă financiar pentru o pierdere a unor resurse proprii tradiționale pentru bugetul Uniunii Europene cu ocazia eliberării unei licențe de import de zahăr pentru anul 2011 și, pe de altă parte, că acest stat membru ar trebui să pună la dispoziția bugetului Uniunii o sumă echivalentă cu pierderea de resurse proprii tradiționale.
   
      Dispozitivul
   
   
               1)
            
            
               Respinge acțiunea.
            
         
               2)
            
            
               Nu este necesar să se statueze cu privire la cererile de intervenție formulate de Republica Portugheză și de Regatul Spaniei.
            
         
               3)
            
            
               Obligă Republica Slovenia să suporte propriile cheltuieli de judecată, precum și pe cele efectuate de Comisia Europeană.
            
         
               4)
            
            
               Republica Slovenia, Comisia, Republica Portugheză și Regatul Spaniei suportă fiecare propriile cheltuieli de judecată aferente cererilor de intervenție.
            
         
      (1)  JO C 372, 20.10.2014.